Garra

Iste articlo trata sobre as estremidaz inferiors humanas. Ta altros usos d'a parola se veiga Garra (desambigación).
La garra Silbia Garcés Lardiés, Francho Rodés Orquín:Un borguil de parolas.Bocabulario dialeutal escolar, Gubierno d'Aragón, 2006, ISBN 84-689-7358-0, p.32 (de l'arabe < garfa u d'o celta < *garra Ana Leiva Vicén:Léxico aragonés de Antillón (Huesca). Análisis lingüístico (I). Alazet: Revista de Filología Nº 15, 2003, pp. 65-151, ISSN 0214-7602) ye la extremidat inferior de lo cuerpo de los sers humans. Abraca dende l'hanca dica lo clavillar, y la constituyen la cuixa u cobalto de la garra, lo chenullo u rodeta, y lo cobaixo de la garra u garra propiament dita, con a parte a dezaga dita zafraina u seco de la garra.

En anatomía humana mes especifica, la garra abraca dende lo chenullo dica lo clavillar. Iste articlo fa referencia a lo suyo uso cheneral.

Las garras fan honra ta plantar de piet, caminar, blincar, correr y bel altras actividaz pareixitas, y constituyen una parte important de la masa corporia de lo ser humán. De lo crío que encomienza a caminar, se'n diz que ya fa garras. L'uso fegurato de lo vocable garra puede referir-se a los pilars u suportes de bella estructura, como per ixemplo, en fablar de las garras d'una siella.

En muitas culturas, sobretot a Occident, las mullers adultas y adolescents se sacan lo pelo de las garras. Lo feito de rasurar y depilar las garras ye a ormino percebito en ixas culturas como un signo de choventut y belleza.

Anatomía
Uesos prencipals de la garra 
Fémur (ueso de la cuixa).
Rotula u bolet Ballarín Cornel, A: Diccionario del Benasqués, Institución Fernando el Católico, 2ª ed (1978), p 85. (ueso de lo chenullo).
Tibia (ueso de la espineta).
Fibula (ueso de la zafraina).

Musclos de la garra
Musclos de la cuixaCara anterior de la cuixa.
Cuadríceps femoral, composato per:
Basto lateral.
Basto interno.
Basto intermeyo.
Recto femoral.
Sartorio.
Adductor largo.
Adductor curto.
Adductor mayor.
Grácil.
Pectinio.
Glutio mayor.
Glutio menor.
Tensor de la fascia lata.Cara posterior de la cuixaBíceps femoral.
Semimembranoso.
Semitendinoso.

Musclos de la garra (parte baixa)

Poplitio.Cara anterior.
Tibial anterior.
Extensor largo de los didos (Extensor digitorum longus).
Extensor largo de lo dido gran de lo piet (Extensor hallicus longus).
Peroneu tercer.Cara posterior.
Gastrocnemio (ligato a lo calcanio per lo tendón d'Aquiles).
Plantar.
Solio.Cara lateral.
Peroneu largo.
Peroneu curto.Cara posterior interna.
Tibial posterior.
Flexor largo de los didos (Flexor digitorum longus).
Flexor largo de lo dido gran de lo piet (Flexor hallicus longus)

Sistema bascular de la garra
Arterias
Femoral común.
Femoral profunda.
Femoral superficial.
Poplitia.
Tibial anterior.
Tibial posterior.
Peronea.
Pedia.
Venas
Safena mayor.
Safena menor.
Femoral.
Poplitia.
Tibial anterior.
Tibial posterior.
Peronea.

 Ditos y mazadas 
 Qui no tien capeza, debe tener garras Chusé Antón Santamaría Loriente: Chiqueta comparanza de paremias oczitanas, franzesas e aragonesas, Fuellas 228-229, Consello d'a Fabla Aragonesa, 2015, ISSN 1132-8453, pp. 17-19.
 Si te cai a moquita y esbarras, luego no ferás garras Chusé Antón Santamaría Loriente: ¿Plantamos fuerte? (y II), Fuellas 221-222, Consello d'a Fabla Aragonesa, 2014, ISSN 1132-8452, pp. 33-34.
 Ta cantar y bailar os coixos en tienen a fama, pero en plegando a treballar, a garrica tiengo mala'' (dito popular en Cinco Villas).

Se veiga tamién
Huembro.
Espalda.
Brazo.
Currón.
Cuello.
Hanca.
Natura (anatomía).
Cuixa.
Caniella.
Clavillar.
Renera.

 Referencias 

Categoría:Extremidaz corporals